**БИЛИМ ДЕКАДАСЫ-2019**

2019-жылдын 31-майында И.Раззаков атындагы КМТУнун чоң жыйындар залында КМТУнун Политехникалык колледжинин салтка айланган «Билим Декадасы-2019» салтанаттуу жабылыш аземи өткөрүлдү. Салтанаттуу аземге И.Раззаковдун 65 жылдыгына карата Билим Декадасынын алкагында уюштурулган, “Математика” жана “Физика” сабактары боюнча биринчи шаардык предметтик Олимпиаданын жана кесиптик чеберчилик боюнча республикалык конкурс «КЕСИПТЕР ЧЕМПИОНАТЫНЫН» катышуучулары, женүчүүлөрү, алардын жетекчилери жана башка коноктор катышышты.

Билим Декадасы билим берүү процессин жакшыртуу максатында колледжде жыл сайын бардык сабактар боюнча жүргүзүлөт.

Билим Декадасы 2019-жылдын февраль айында башталып, май айында аяктады. Ушул мезгил аралыгында география, тилдер, тарых, математика, химия, физика, кесипке киришүү, АЧД, дене тарбия сабактарынын жумалыгы өттү. Мында жалпы билим берүү циклинин, бардык сабагы жана ар бир кесиптин атайын сабактары боюнча олимпиадалар, чебер класстар, дублерлор күнү, тематикалык презентациялар, окуу-изилдөө иштерин коргоо, мода көргөзүү, тегерек үстөлдөр, викториналар, талаш-тартыштар, интеллектуалдык конкурстар, тематикалык дил баяндар жазылып, дубал гезиттердин көргөзмөсү жана башкалар өткөрүлдү.

Билим Декадасында колледждин бардык 1-курстун студенттери жалпы билим берүү сабактары боюнча, 2-3-курстун студенттери адистик сабактар боюнча катышып, студенттер алган билимин, жөндөмүн, кесипкөйлүгүн кеңейтүү жана тастыктоо максатында кесипке кызыктыруусун арттыруу менен өздөрүнүн теориялык билимдерин, практикалык жөндөмдүүлүктөрүн көрсөтүштү.

“Билим Декадасы-2019” салтанаттуу аземдин официалдуу бөлүмү Кыргыз Республикасынын гимни менен башталып, “Кандай болду эле...” отчеттук слайды менен коштолду. Андан соң И.Раззаков атындагы Кыргыз Мамлекеттик техникалык университетинин ректору, профессор Джаманбаев Мураталы Джүзүмалиевич окуу жылынын ийгиликтүү аякталышы менен бардык билим жаатындагы кызматкерлерди, окутуучуларды жана студенттерди кызуу куттуктады. Ошондой эле “Математика” жана “Физика” сабактары боюнча биринчи шаардык предметтик Олимпиаданын жана кесиптик чеберчилик боюнча республикалык конкурс «КЕСИПТЕР ЧЕМПИОНАТЫнын» жеңүүчүлөрүнө, алардын жетекчилерине жана Билим Декадасынын активдүү катышуучуларына дипломдор, грамоталар, сыйлуу белектер тапшырылды.

Официалдуу бөлүмдөн кийин, коноктордун алдында “Көркөм окуу” конкурсунун жеңүүчүлөрү сатирик, акын Мидин Алыбаевдин чыгармаларынан көркөм окушса, колледждин 1-курсунун студенти Бактыбек кызы Аиза Ч.Айтматовдун чыгармасынан “Маңкурт” баянына арналган өзүнүн кол жазмасына таандык ырын окуп берип, көрүүчүлөрдүн жүрөгүн жибитти. Колледждин “Комузчулар” тобу Атай Огонбаевдин “Маш ботой” күүсүн, “Ак бийке” жана “Кара жорго” бийчилер тобу “Санат нугу”, “Мурас” бийлерин , 1-курстун таланттуу студенттери “Кыргызымдын кыраандары”, “Жакшылыктын жолу”, “Бакыттын кушу” аттуу шаңдуу ырларын тартуулашып, салтанатты шаңга бөлөштү. Эң негизгиси МКШИ адистиктеринин окутуучуларынын жетекчилиги астында студенттердин кол эмгегинен даярдалган коллекциялар: “Красота спасет мир”, “Романтичный зонтик”, “Черный лебедь”, “Crazy colors” олтургандардын бардыгын суктандырды. Салтанаттуу аземдин соңу бардык көрүүчүлөрдүн жүрөгүн элжиреткен “Кыргызстан” флешмобу менен аякталды.